I årene efter 2. verdenskrig var Europa delt ideologisk og efter landegrænser. Frygten for [[Sovjetunionen]] førte til, at Norge og Danmark valgte at deltage i NATO ([[1949]]).<ref>{{Harvnb|Holm-Svendsen|1999|p=50.}}</ref> Det gav dog samtidig landet adgang til [[Marshall-planen]], der var ment som en støtte til genopbygning af de europæiske lande.<ref>{{Harvnb|Holm-Svendsen|1993|p=9.}}</ref> Det skabte gode tider i landet, og [[kommunisme]]n mistede efterhånden taget i den brede befolkning. Storpolitisk var situationen fastlåst, og det gav meget få manøvremuligheder i dansk udenrigspolitik, men på det økonomiske område var der dog plads til ændringer. Herunder udbygningen af [[velfærdsmodel|velfærdssamfundet]], som regeringer af forskellig politisk observans var aktivt medvirkende til at forme. I [[1960'erne]] skete en stor tilgang af kvinder til arbejdsmarkedet sideløbende med en stærk udbygning af [[den offentlige sektor]]. I løbet af 1960'erne kom der gang i forhandlingerne om dansk deltagelse i EF (det senere [[EU]]), og i [[1972]] bekræftede en [[folkeafstemning]] Danmarks optagelse i fællesskabet.<ref>[http://www.eu-oplysningen.dk/spsv/off/alle/54/ Hvordan kom Danmark med i EF?] eu-oplysningen.dk. 11. august 2005. Besøgt 12. januar 2010.</ref> Ved flere senere afstemninger blev samarbejdet trinvis udvidet.<ref>{{Harvnb|Clasen|Fibiger|2003|p=22.}}: "Denne gang stemte danskerne ja til [[Maastricht-traktaten]]"</ref><ref>[http://www.eu-oplysningen.dk/nyheder/euidag/2009/oktober/Irland/ Folkeafstemning i Irland: Ja til Lissabontraktaten] 10. oktober 2009. Besøgt 12. januar 2010.</ref> Med [[oliekrisen]] i [[1973]] startede en økonomisk [[recession]], ligesom'' [[jordskredsvalget]]'' samme år førte til politisk ustabilitet. Samtidig havde Danmark et kronisk underskud på [[betalingsbalance]]n. Fra [[1982]] førte forskellige regeringer ledet af [[Poul Schlüter]] en stram økonomisk politik, der kulminerede med "[[kartoffelkuren]]". Årtiet blev på denne baggrund betegnet som "fattig-firserne".<ref>{{Harvnb|Rasmussen|2004|pp=15.}}</ref><ref>{{Harvnb|Villaume|2005|pp=306.}}</ref>
Politik Organisationer